କର୍ନିଆଲ ଆବ୍ରାଜନ
କର୍ନିଆଲ ଆବ୍ରାଜନ ବା ସ୍ୱଚ୍ଛପଟଳ ଆଞ୍ଚୁଡ଼ା (ଇଂରାଜୀ ଭାଷାରେ Corneal abrasion) ଏକ ପ୍ରକାର ଆଘାତ ଯାହା ଆଖିର କର୍ନିଆ (cornea) ବା ସ୍ୱଚ୍ଛପଟଳର ବାହ୍ୟ ସ୍ତରରେ ଥାଏ । ଏହି ଆଘାତ ହେଲେ ଆଖିରେ ଯନ୍ତ୍ରଣା ଓ ଲାଲ ରଙ୍ଗ ହୁଏ, ଆଲୋକ ସମ୍ବେଦନଶୀଳ ହୋଇଯାଏ ଓ ଆଖିରେ ବାହ୍ୟବସ୍ତୁରେ ଥିବା ଭଳି ଲକ୍ଷଣ ଦେଖାଯାଏ ।    ଅଧିକାଂଶ ଲୋକଙ୍କର ୩ ଦିନ ମଧ୍ୟରେ ଏହା ଉପଶମ ହୋଇଯାଏ । 

ଅଧିକାଂଶ କେଶ୍ ନ‌ଖଦ୍ୱାରା ବା କଣ୍ଟାକ୍ଟ ଲେନ୍ଶ (contact lens) ବ୍ୟବ‌ହାର ଯୋଗୁ ହୁଏ । କାମ କରିବା ସମୟରେ ୨୫% କେଶ୍ ହୁଏ । ଫ୍ଲୋରେସିନ ରଙ୍ଗ ଦେବାପରେ ସ୍ଲିଟ ଲ୍ୟାମ୍ପ ମାଧ୍ୟମରେ ଚକ୍ଷୁ ଦେଖି ଏହା ନିର୍ଣ୍ଣୟ କରାଯାଏ । ଅନ୍ୟାନ୍ୟ ଉଲ୍ଲେଖନୀୟ ଅବସ୍ଥା ଯେପରିକି କର୍ନିଆଲ ଅଲସର, ଗ୍ଲୋବ ରପଚର (globe rupture), ରିକରେଣ୍ଟ ଇରୋଜନ ସିଣ୍ଡ୍ରୋମ (recurrent erosion syndrome) ଓ ବାହ୍ୟ ବସ୍ତୁ (foreign body) ଇତ୍ୟାଦି ଥିବା ସନ୍ଦେହ ପରୀକ୍ଷା କରି ଦୂର କରିବା ଆବଶ୍ୟକ ହୁଏ ।

ଏହି ଅବସ୍ଥା ନ ହେବା ନିମନ୍ତେ ଚକ୍ଷୁ ସୁରକ୍ଷା (eye protection) ପ୍ରତି ଦୃଷ୍ଟି ଦେବା ପ୍ରଥମ କର୍ତ୍ତବ୍ୟ । ଆଣ୍ଟିବାୟୋଟିକ (antibiotic) ମଲମ ଲଗେଇ ଏହାର ଚିକିତ୍ସା କରାଯାଏ । କଣ୍ଟାକ୍ଟ ଲେନ୍ଶ ବ୍ୟବ‌ହାର ହେଉଥିବା ଆଖିରେ ଫ୍ଲୋରୋକୁଇନୋଲିନ (fluoroquinolone) ଆଣ୍ଟିବାୟୋଟିକ ଲଗେଇବାକୁ ସୁପାରିସ କରାଯାଏ । ଯନ୍ତ୍ରଣା ଉପଶମ ନିମନ୍ତେ ପାରାସେଟାମୋଲ ଓ ଏନଏସଏଆଇଡି ଇତ୍ୟାଦି ଦିଆଯାଏ; ସାଇକ୍ଲୋପେଣ୍ଟୋଲେଟ (cyclopentolate) ଦେଇ ଆଖି ପିତୁଳା ପାରାଲିସିସ କରିଦିଆଯାଏ ।   ସାମାନ୍ୟ ଆଞ୍ଚୁଡ଼ା ନିମନ୍ତେ ଆଖି ପ୍ୟାଚ (eye patching) ଦେଲେ ତାହାର  ଉପକାରୀତାର କୌଣସି ପ୍ରମାଣ ମିଳୁନାହିଁ । 

ଯୁକ୍ତରାଷ୍ଟ୍ର ଆମେରିକାରେ ପ୍ରତି ୧,୦୦୦ହଜାର ଲୋକରେ ୩ଜଣଙ୍କୁ ଏହି ଆଘାତ ଜନିତ ଅବସ୍ଥା ଭୋଗିବାକୁ ହୁଏ ।  ମହିଳାଙ୍କ ଅପେକ୍ଷା ପୁରୁଷମାନେ ବେଶୀ ଆଘାତଗ୍ରସ୍ତ ହୁଅନ୍ତି ।  ୨୦ରୁ ୪୦ ବର୍ଷ ବୟସ ମଧରେ ଏହି ଅଧିକ ଦେଖାଯାଏ ।  ଅବସ୍ଥା ଜଟିଳ ହେଲେ ବ୍ୟାକ୍ଟେରିଆଲ କେରାଟାଇଟିସ (bacterial keratitis), କର୍ନିଆଲ ଅଲସର (corneal ulcer) ଓ ଆଇରାଇଟିସ (iritis) ବେମାରୀ ହୁଏ ।  କେବଳ ୮% ଆଘାତ ଜଟିଳ ହୁଏ ।

ଆଧାର 

ଚିକିତ୍ସା ବିଜ୍ଞାନ